Kęstutis Jonas Juodkazis

Kęstutis Jonas Juodkazis (g. 1939 m. balandžio 6 d. Šiauliuose) – Lietuvos elektrochemikas, habilituotas fizinių mokslų daktaras.

 Biografija 
1962 m. baigė Vilniaus universitetą. Nuo 1962 m. Vilniaus universiteto, nuo 1965 m. Chemijos ir chemijos technologijos instituto (nuo 1992 m. Chemijos institutas) bendradarbis. 1968 m. chemijos mokslų kandidatas. 1976–1993 m. Chemijos instituto Funkcinės galvanotechnikos, 1993–1999 m. Brangiųjų metalų elektrochemijos laboratorijos, nuo 1999 m. Metalų elektrochemijos skyriaus vadovas. 1996 m. Biochemijos institute apgynė disertaciją „Elektrodinių procesų difuzinės kinetikos dėsningumai. Indžio ir aukso elektrocheminės reakcijos“, habilituotas fizinių mokslų daktaras.http://www.mokslas.mii.lt/mokslas/SRITYS/duom00.php?pav=J&sritis=F 

 Mokslinė veikla 
Tyrimų sritys – elektrochemijos procesų kinetika, tauriųjų metalų elektrocheminis išskyrimas. 9 išradimų autorius.

 Šaltiniai 

Kategorija:Lietuvos chemikai
Kategorija:Lietuvos pedagogai
Kategorija:Lietuvos išradėjai